یہوداہ کی انجیل

یہوداہ کی انجیل ایک غناسطی انجیل ہے جس میں یسوع مسیح اور یہوداہ اسکریوتی کے درمیان میں ہونے والی گفتگو کو تحریر کیا گیا ہے۔ خیال ہے کہ اس انجیل کو دوسری صدی عیسوی میں غناسطی مسیحیوں نے مرتب کیا۔ اس انجیل کا ایک ہی نسخہ موجود ہے جو 280ء کے آس پاس قبطی زبان میں لکھا گیا تھا۔ اس انجیل کا ترجمہ پہلی بار سنہ 2006ء کی ابتدا میں نیشنل جیوگرافک سوسائٹی نے شائع کیا۔

اناجیل مسلمہ کے برعکس جو یہوداہ کو غدار قرار دیتے ہیں کیونکہ اس نے چاندی کے چند سکوں کی عوض یسوع کو سولی پر چڑھانے کے لیے اہل اقتدار کے حوالے کر دیا تھا، یہوداہ کی انجیل میں لکھا ہے کہ یہوداہ نے یسوع ناصری کی ہدایات پر عمل کیا تھا۔ اس میں یہ دعویٰ نہیں ملتا کہ دوسرے شاگرد یسوع کی اصل تعلیمات سے واقف تھے، اس کے برعکس انجیل میں اس امر پر زور دیا گیا ہے کہ ان شاگردوں نے اس سچی انجیل کو نہیں سیکھا جسے مسیح نے محض یہوداہ اسکریوتی کو سکھایا تھا اور یوں وہ شاگردوں میں سب سے سچا پیروکار تھا۔

 انکشاف 
سنہ 1972ء میں چند کسانوں نے یہوداہ کی انجیل کو صحرا بنی مزار کے کسی غار میں دریافت کیا اور آثار قدیمہ کے ایک تاجر کو فروخت کر دیا۔ یہ نسخہ قبطی زبان میں ہے اور ناگ حمادی مخطوطات میں شامل ہے۔ اس نسخے کا متن دوسری صدی عیسوی کے اواخر کا معلوم ہوتا ہے اور بطور عنوان "یہوداہ کی انجیل" درج ہے۔ 7 اپریل 2006ء کو واشنگٹن ٹائمز نے ایک مضمون شائع کیا جس کا عنوان تھا "Judas stars as 'anti-hero' in gospel"۔Judas stars as 'anti-hero' in gospel - Washington Times اس مضمون میں درج تھا کہ نیشنل جیوگرافک کو مصر میں ایک قدیم مخطوطہ یا انجیل ملی ہے جو تیسری صدی عیسوی کے اوائل کی ہے۔The Judas Gospel - National Geographic magazine

 ترجمہ 
انجیل کی دریافت کے پندرہ برس بعد اس کی مرمت کی گئی۔ اور سنہ 2005ء کے اخیر میں قبطی زبان سے انگریزی زبان میں اس کا ترجمہ ہوا اور 6 اپریل 2006ء کو فروخت کے لیے بازار میں پیش کی گئی۔

 مزید دیکھیے 
 یہوداہ اسکریوتی
 غناسطی اناجیل

 حوالہ جات 

زمرہ:دوسری صدی کے مخطوطات
زمرہ:شیثی متون
زمرہ:غناسطی اناجیل
زمرہ:قابیلی متون
زمرہ:قبطی ادب
زمرہ:یہوداہ اسکریوتی
زمرہ:دوسری صدی کے مسیحی متون
زمرہ:اپاکرفا عہد نامہ جدید
زمرہ:مسیحی متون
زمرہ:رومی مصر میں دوسری صدی